**PÁLYÁZATI FELHÍVÁS**

**Önkormányzati tulajdonban levő ingatlan értékesítésére**

Salföld Község Önkormányzata értékesítésre meghirdeti a Badacsonytomaj, 2900/11. és 2900/12. hrsz-ú ingatlanok az Önkormányzat tulajdonát képező tulajdoni hányadát a jelen felhívásban szereplő feltételek szerint.

**- Az ingatlanok adatai:**

helyrajzi száma: Badacsonytomaj, 2900/11.

fekvése: belterület

művelési ága/megnevezése: kivett, közforgalom elől elzárt magánút

területe: 1347 m2 melyből Salföld Község Önkormányzata tulajdonában lévő 1/12 rész, azaz 112,25 m2

besorolása: üzleti vagyon (forgalomképes)

helyrajzi száma: Badacsonytomaj, 2900/12.

fekvése: belterület

művelési ága/megnevezése: kivett, ipartelep

területe: 36 001 m2 melyből Salföld Község Önkormányzata tulajdonában lévő 1340/36001 rész, azaz 1340 m2

besorolása: üzleti vagyon (forgalomképes)

**- A pályázat benyújtásának feltételei**

A benyújtott pályázatok közül a legmagasabb vételárat vállaló Pályázóval köt adás-vételi szerződést az Önkormányzat.

A minimális vételár: 2900/11. hrsz-ú ingatlan esetében 1130 Ft/m2 összesen 126 843 Ft

2900/12. hrsz-ú ingatlan esetében 1130 Ft/m2 összesen 1 514 200Ft

**- Pályázóval szembeni feltételek:**

A pályázóval szembeni elvárás a köztartozás mentesség, valamint, hogy az Önkormányzattal szemben nincs fennálló tartozása.

Pályázatot szervezet esetén a nemzeti vagyonról szóló törvény szerinti átlátható szervezet nyújthat be.

**- A pályázati eljárásra vonatkozó rendelkezések**

A pályázatnak tartalmaznia kell:

A pályázó adatait (név, lakóhely/székhely)

A pályázó ajánlatát a vételárra vonatkozóan, ami nem lehet kevesebb a minimális vételártól.

A pályázó nyilatkozatát a pályázati feltételek elfogadásáról.

Átláthatósági nyilatkozatot a pályázóról (szervezet esetén).

Köztartozás mentesség igazolását.

Nyilatkozatot arról, hogy a pályázónak nincs az Önkormányzattal szembeni lejárt tartozása.

Pályázatok benyújtásának határideje, módja: Ajánlatot kizárólag postai úton lehet benyújtani Salföld Község Önkormányzata címére (8256 Salföld, Kossuth u. 27.). A borítékra kérjük ráírni: „Pályázat a Badacsonytomaj, 2900/11. és 2900/12 hrsz-ú ingatlanok értékesítésére” A pályázatok benyújtási határideje: 2024. november 25. 16:00 óra, mely időpontig a pályázatnak meg kell érkeznie. A hiányosan vagy elkésetten benyújtott pályázat érvénytelen.

A pályázatok bontására 2024. november 26-án 09:00 órakor kerül sor. A pályázatok bontását és értékelését a Képviselő-testület végzi. A bontásról és értékelésről jegyzőkönyv készül.

Amennyiben több pályázó is ugyanazt a vételárat vállalja, úgy a Képviselő-testület versenytárgyalást tart, melynek során az ajánlattevőknek licitálniuk kell. A versenytárgyalás helye Salföld Község Önkormányzata hivatali helyisége, ideje: a benyújtási határidőt követő 10 napon belül

A szerződés megkötésének költségeit a pályázó viseli. Amennyiben a nyertes ajánlatot benyújtó pályázó nem köt szerződést a tájékoztatást követő 10 napon belül, az Önkormányzat jogosult a 2. legjobb ajánlatot benyújtó pályázóval szerződést kötni.

**- Egyebek**

Az Önkormányzat felhívja a pályázók figyelmét, hogy a nemzeti vagyonról szóló 2011. évi CXCVI. törvény 14. § (2) és (5) bekezdése alapján a helyi önkormányzat tulajdonában lévő ingatlan értékesítése esetén a Magyar Államot minden más jogosultat megelőző elővásárlási jog illeti meg, mely gyakorolására külön törvényben meghatározott szerv - amennyiben törvény a nyilatkozattételi határidőre vonatkozóan eltérően nem rendelkezik - az átruházás valamennyi lényeges elemét tartalmazó ajánlat vagy az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő megküldéstől számított 35 napon belül nyilatkozik, hogy kíván-e élni elővásárlási jogával az állam nevében.

Az Önkormányzat fenntartja a jogot bármilyen költség, kiadás megtérítése nélkül a pályázati felhívás visszavonására, az eljárás eredménytelenné nyilvánítására

További információt Fábián Gusztáv, polgármester nyújt a 06-30/616-3799 telefonszámon.

A pályázati felhívás az Önkormányzat honlapján (<https://salfold.asp.lgov.hu/> ) és a hirdetőtábláján (8256 Salföld, Kossuth u. 31.) kerül közzé tételre.